Toshkent viloyati davlat soliq boshqarmasiga yangi rahbar va uning o‘rinbosari tayinlandi. Bu haqda Kun.uz manbasi xabar berdi. Xodjayev Kaxramon Amanovich O‘zbekiston Respublikasi Prezidentining tegishli farmoyishlariga asosan Xodjayev Kaxramon Amanovich Toshkent viloyati davlat soliq boshqarmasining boshlig‘i etib tayinlandi. Tuxliyev Farxod Karimovich Shuningdek, Tuxliyev Farxod Karimovich Toshkent viloyati davlat soliq boshqarmasi boshlig‘ining o‘rinbosari lavozimiga tayinlandi. Eslatib o‘tamiz, kecha Toshkent viloyati prokuraturasida ham kadr o‘zgarishi yuz berdi. Toshkent viloyati prokurori bo‘lib ishlab kelgan Bahodir Po‘latov Surxondaryo viloyati hokimi lavozimiga tasdiqlandi. Po‘latovning o‘rniga kim viloyat prokurori etib tayinlangani hozircha noma’lum.